鄧不利多的軍隊

**鄧不利多的軍隊**（，簡稱），係J·K·羅琳嘅小說《哈利波特》入面，由３個主角哈利·波特、榮恩·衛斯理同妙麗·格蘭傑喺《鳳凰會的密令》入面成立嘅學生組織，用嚟對抗霍格華茲高級調查官桃樂絲·恩不里居，同埋學習實用嘅黑魔法防禦術。

## 概要
### 歷史
喺《鳳凰會的密令》入面，由於魔法部部長康尼留斯·夫子錯誤噉誤認為霍格華茲校長阿不思·鄧不利多正喺度準備緊組建一支學生軍隊用嚟推翻佢而驚咗，所以搞到夫子任命新任嘅黑魔法防禦術教授桃樂絲·恩不里居去到霍格華茲，恩不里居選擇喺課堂上淨係教呢門學科嘅基本原理，而唔係實際嘅應用教學。呢種純理論嘅教學方式喺學生入面普遍唔受歡迎，尤其係好似哈利·波特佢哋噉樣嘅５年級嘅學生，佢哋仲一定要喺嗰年嘅稍後時間就要去考。哈利仲認為，就算魔法部堅決唔肯接受佛地魔已經返咗嚟嘅事實，無乜實踐經驗嘅佢哋會更加容易受到佛地魔勢力嘅攻擊。

因為魔法部唔畀學生實際噉練習咒語，噉樣就促使啲學生為咗提升自己喺防禦魔法嘅能力而成立一啲組織，而妙麗·格蘭傑就提議成立一個暗中去學黑魔法防禦術嘅學生組織，仲畀哈利做領導者同埋去教實用嘅黑魔法防禦術知識。

喺組織個名方面，張秋最初提議將佢叫做「***'（簡稱'''D.A.'''）」做正式嘅名，不過[[金妮·衛斯理]]就提出用「***'（亦都係簡稱**D.A.**）」嚟取笑魔法部嘅偏執狂，仲表明咗佢哋組織對鄧不利多嘅忠誠，而呢個名最終就揀嚟做咗正式嘅名。D.A.嘅成員大部分都係哈利嘅同學兼朋友，佢哋分別嚟自葛萊分多、赫夫帕夫同埋雷文克勞學院。截至《鳳凰會的密令》尾聲嗰陣，呢個組織嘅成員大約有29人，哈利喺葛來分多嘅同級生全部都係D.A.嘅成員（西莫中途加入），除咗丹尼·克利維之外，其餘都係４-７年級嘅學生。由於魔法部好驚鄧不利多籌組軍隊，所以當恩不里居一知道呢個組織嘅存在之後，佢取締咗所有未經批准嘅學生組織嘅成立，噉就搞到D.A.成為咗非法組織。由於做咗非法組織嘅關係，D.A.嘅會議就要喺萬應室裡面秘密噉進行，仲透過由妙麗利用假嘅加隆金幣再施魔法嚟創造嘅魔法假加隆嚟通知每個成員同埋聯絡。

當張秋嘅朋友—毛莉·邊坑將呢個組織出賣畀恩不里居知道（電影入面係張秋自己受到吐真劑嘅影響），由於妙麗對D.A.成員名單落咗咒，毛莉·邊坑因為出賣佢哋而令佢被詛咒到成塊面生滿晒癃瘡，而組織嘅活動亦都喺學期中就停咗。後嚟，鄧不利多為咗阻止哈利被踼出校同埋其他成員受到指控，佢話要為嗰個組織承擔責任，然後喺魔法部官員想拉佢嗰陣時走甩咗，暫時離開咗霍格華茲。雖然D.A.喺呢啲事件之後停晒啲會，不過３個成員—金妮、奈威同埋露娜喺第５輯小說嘅結尾入面同哈利、榮恩同妙麗一齊參與咗神秘部門嘅戰鬥。

喺《混血王子的背叛》裡面，因為哈利、榮恩同妙麗喺出面搵緊分靈體，所以畀金妮、奈威同露娜做咗組織領導者嘅代理人。不過，D.A.經已唔存在呢件事搞到奈威同露娜好心煩意亂。哈利後嚟因為發現跩哥·馬份有啲唔尋常嘅行動，仲喺發現佢嘅陰謀就嚟得逞嗰陣，佢哋３個召集埋D.A.嘅成員嚟制止佢，但淨係得金妮、奈威同露娜即時畀到回應。當霍格華茲畀食死人入侵嗰陣，佢哋係喺跟住嘅戰鬥入面加入做鳳凰會嘅成員。

喺《死神的聖物》入面，哈利、榮恩同妙麗都唔喺霍格華茲，D.A.成員喺金妮、奈威同露娜嘅帶領下重新團結返起嚟，令到更多反食死人嘅學生加入，仲開始秘密噉反抗霍格華茲新任校長賽佛勒斯·石內卜嘅行動。不過，露娜喺聖誕節假期嗰陣畀人綁架咗，同埋金妮喺復活節期間嘅離開，搞到奈威作為D.A.嘅領導者呆咗幾個禮拜。奈威話畀哈利知，米高·寇那因為試吓喺監禁入面救出咗個１年級嘅男仔而受到食死人卡羅兄妹嘅折磨。嗰次之後，呢班人就匿埋喺萬應室裡面嚟避開啲食死人，仲利用通去豬頭酒吧嘅秘密通道嚟搵嘢食。D.A.成員相信如果哈利返嚟嘅話，佢會帶領大家發起一場反對石內卜同卡羅兄妹嘅革命，但當哈利喺最初話唔肯幫大家嗰陣，搞到好多人都覺得好失望。跟住之後，哈利確實領導咗一場即興嘅反抗，但淨係得佢自己、露娜、麥教授、芽菜教授、孚立維教授同埋史拉轟教授參與其中，而哈利同露娜就收拾咗卡羅兩兄妹，而啲教授（喺麥教授同哈利嘅支持下）趕走咗石內卜。喺小說嘅高潮部分，鄧不利多的軍隊同鳳凰會一齊喺霍格華茲大戰入面扮演住重要嘅角色，等哈利有足夠嘅時間去搵剩低嘅分靈體。

### 後續
喺舞台劇《哈利波特：被詛咒的孩子》入面，裡面創造咗一個平行時空，佛地魔喺入面嘅霍格華茲大戰裡面贏咗，佢將哈利殺死咗仲打贏咗巫師世界，而榮恩同妙麗帶領住鄧不利多的軍隊嘅殘餘成員。喺呢個時空嘅現實入面，石內卜喺廿年之後仲生存緊，佢仲喺霍格華茲教緊書。D.A.嘅殘餘成員喺石內卜嘅暗中幫助之下仍然對全能嘅佛地魔進行冇希望嘅抵抗。最後，呢班D.A.嘅殘餘成員選擇犧牲自己嚟掩護跩哥·馬份個仔—天蠍·馬份走甩，等佢可以恢復返哈利嬴咗嘅時間線。

## 已知成員名單

## 著名成員
### 文妲·布朗
***'係同[[哈利·波特 (角色)|哈利]]同屆嘅[[葛萊分多|葛來分多]]學院學生。佢嘅室友兼密友係[[#芭蒂同芭瑪·巴堤|芭蒂·巴提]]，佢哋兩個似乎都同[[霍格華茲教職員#崔老妮教授|西碧·崔老妮]]教授有相當密切嘅關係，後者喺佢各種危機入面安慰同支持住佢。喺《[[哈利波特：鳳凰會的密令|鳳凰會的密令]]》入面，雖然文妲係鄧不利多的軍隊嘅創始成員之一，不過佢最初都相信[[魔法部]]對哈利嘅抹黑。文妲喺《鳳凰會的密令》入面做咗[[榮恩·衛斯理|榮恩]]嘅第１任女友幾個月，榮恩享受住等妙麗去妒忌嘅機會，仲證明自己係可以想錫邊個就錫邊個嘅人。越嚟越明顯嘅係，榮恩對文妲並唔係特別迷戀，而係實際上覺得佢好煩。文妲開始妒忌榮恩同妙麗嘅友情，因為佢睇見佢哋兩個一齊喺哈利嘅宿舍離開，佢就認定咗佢哋兩個一直單獨喺埋一齊，並冇意識到哈利係喺佢件[[哈利波特裡面嘅魔法物品#隱形斗篷|隱形斗篷]]下面，佢喺嗰陣時終於同榮恩分手。文妲喺《[[哈利波特：死神的聖物|死神的聖物]]》嘅霍格華茲大戰入面畀[[食死人#焚銳·灰背|焚銳·灰背]]攻擊，後者畀崔老妮教授掟出嚟嘅水晶球打走咗。喺電影《[[哈利波特：死神的聖物2]]》入面將佢形容做明顯因為襲擊而死，不過佢嘅命運就從來都未喺小說嘅內容度明確噉說明。

=== 張秋 ===
***'係比哈利高１屆嘅雷文克勞學院學生，亦都係雷文克勞魁地奇球隊嘅搜捕手，據講佢嘅星座係金牛座。佢有一頭被形容做「好靚」嘅深色長髮，仲成日同一班嘅雷文克勞女仔朋友黐埋一堆。張秋最為人所知嘅就係做咗哈利·波特嘅初戀對象。

喺《火盃的考驗》入面，哈利對張秋嘅迷戀越嚟越強烈，令佢鼓起勇氣邀請對方參加三巫鬥法大賽嘅其中一個必要活動—聖誕舞會，不過張秋道歉仲回覆佢話自己之前經已接受咗西追·迪哥里提出嘅邀請。就算係咁，張秋對哈利都依然好友善，而且佢唔肯戴跩哥·馬份嘅「臭波特」襟章，噉樣令到哈利鬆咗一口氣。張秋同西追維持住佢哋嘅關係，直到西追畀彼得·佩迪魯照住佛地魔嘅命令下將佢謀殺死咗。

張秋係《鳳凰會的密令》入面第１批相信哈利話佛地魔返嚟嘅學生之一，仲喺妙麗招募鄧不利多的軍隊嗰陣加入，因為佢決心要幫西追嘅謀殺報仇仲同佛地魔戰鬥。喺聖誕假期前嘅最後嗰次D.A.會議之後，張秋喺槲寄生下面同哈利錫錫，呢件事令到榮恩覺得好笑嘅係，哈利將呢個錫錫形容做「濕嘅」，但哈利跟住解釋話張秋當時正喺度喊緊。哈利後嚟同張秋喺情人節約會，不過佢因為西追唔喺度而持續噉悲痛，佢又喺度妒忌哈利同妙麗之間嘅友誼，而哈利對女仔無乜了解亦都造成咗呢次愛情嘅失敗經歷。佢哋兩個嘅關係喺毛莉·邊坑向恩不里居嘅背叛，將鄧不利多的軍隊曝光，張秋為佢朋友嘅行為辯護，話毛莉只係犯錯咗，佢哋兩個嘅關係之後就完咗。喺嗰年嘅最後一場魁地奇比賽之後，張秋就開始同米高·寇那約會。

但喺嗰個系列嘅結局入面，當張秋喺參與霍格華茲大戰之前，佢返咗去霍格華茲仲加入去匿喺萬應室嘅其他D.A.成員嗰陣，佢展示咗自己對霍格華茲嘅忠誠；哈利同張秋以友好的方式為咗共同嘅事業而團結起嚟，佢同哈利分享咗有關雷文克勞嘅王冕（佛地魔其中一個分靈體）嘅鮮為人知嘅信息。羅琳喺2007年10月嘅一次簽書會期間話張秋後尾嫁咗畀個麻瓜。

喺電影《鳳凰會的密令》入面，張秋喺嘅影響下將鄧不利多的軍隊暴露咗俾恩不里居知道。不過喺小說入面，呢個背叛行為係由毛莉·邊坑特登咁做嘅。羅琳畀人批評透過張秋嘅姓名同膚淺嘅刻畫嚟延續美國社會對東亞人嘅刻板印象。

### 柯林同丹尼·克利維
***'係派咗去[[葛萊分多]]學院嘅兩個[[哈利波特世界觀與設定#麻瓜出身|麻瓜出身]]兄弟，柯林同[[金妮·衛斯理]]同齡，而丹尼就細過柯林兩歲。佢哋兩兄弟對發現自己係巫師都好高興，仲好崇拜哈利。柯林鍾意為值得紀念嘅人、物同事件影相，然後寄返去畀佢屋企人睇。當柯林試吓影[[哈利波特裡面嘅生物#蛇妖|蛇妖]]嘅相嗰陣，佢嘅相機後嚟就證明咗係佢嘅救命稻草，而相機嘅鏡頭令佢唔洗受到嗰種生物嘅直接同攞命嘅眼神接觸，令到柯林只係被石化咗而唔係死咗。

克利維兩兄弟因為年紀太細嘅關係而冇得參與霍格華茲大戰，不過柯林就偷偷哋竄咗返去霍格華茲城堡參戰仲喺戰鬥入面陣亡，而丹尼最後就倖存咗落嚟。

=== 西莫·斐尼干 ===
***'係同哈利同齡嘅葛來分多學院愛爾蘭人學生，佢被形容做啲頭髮係沙啡色嘅。斐尼干阿媽係個女巫，而阿爸係個麻瓜仲喺結婚之後先至發現佢老婆嘅秘密。西莫最好嘅朋友係佢嘅室友嘅丁·湯瑪斯。西莫喺《鳳凰會的密令》入面最初受到魔法部對哈利嘅抹黑行動嘅影響，佢阿媽仲幾乎阻止佢返番去霍格華茲。不過，西莫後嚟意識到自己嘅錯仲向哈利道歉，仲加入去鄧不利多的軍隊做咗佢哋嘅後期成員。西莫喺《混血王子的背叛》入面唔肯畀佢阿媽喺鄧不利多嘅葬禮前帶佢返屋企。喺《死神的聖物》入面，據講西莫同幾個D.A.成員正匿喺萬應室裡面避難；佢塊面喺受到卡羅兄妹嘅懲罰之後傷得好犀利，搞到哈利一開始就認唔出佢，直到佢開口講嘢。西莫喺戰鬥入面，佢同露娜仲有阿尼透過召喚佢哋各自嘅護法嚟幫哈利對抗催狂魔。當哈利保護西莫同漢娜·艾寶唔好受到佛地魔詛咒嗰陣，佢最後嗰次係畀人見到佢入去交誼廳參與最後階段嘅戰鬥。

斐尼干係能夠出現喺成個系列所有８齣戲入面嘅幾個角色之一。一個反覆出現嘅主題係佢有住施展魔法搞到啲嘢爆炸嘅傾向，呢一點都得到咗麥教授嘅認可，對方仲要求斐尼干喺霍格華茲大戰嗰陣時盡情噉發揮自己嘅才能，去炸毀霍格華茲嘅一座連接橋。

### 芭蒂同芭瑪·巴堤
***'係同[[哈利·波特 (角色)|哈利]]同齡嘅[[葛萊分多]]學院學生，而佢嘅孖生姊妹***'就係雷文克勞學院嘅學生。芭蒂同文妲·布朗係密友嘅關係；佢哋都特別鍾意上西碧·崔老妮教授嘅占卜學課堂，仲有好多共同興趣。哈利同榮恩喺《火盃的考驗》裡面需要聖誕舞會嘅舞伴嗰陣，芭蒂同芭瑪分別接受咗哈利同榮恩提出嘅邀請。不過，嗰晚令到佢哋兩個女仔覺得好失望，因為哈利全晚都好妒忌噉望實張秋同西追·迪哥里嘅約會而不屑同芭蒂一齊跳舞；而榮恩成晚都喺度妒忌妙麗同嘅約會；佢哋兩個都對呢個約會完全冇興趣。最後搞到芭蒂賴低咗哈利，仲同波巴洞嘅１個男仔跳舞，而芭瑪就接受咗另１個男仔嘅跳舞邀請。芭蒂後尾喺活米村遇返喺舞會嘅嗰個男仔。

喺《鳳凰會的密令》入面，５年級嘅芭蒂同佢嘅孖生姊妹—成為咗雷文克勞級長嘅芭瑪一齊加入咗鄧不利多的軍隊。佢哋兩姊妹喺《混血王子的背叛》嘅結尾鄧不利多過身嗰排差啲畀阿爸阿媽喺霍格華茲帶走，不過最終喺鄧不利多去咗之後返屋企。不過，巴堤兩姊妹喺《死神的聖物》裡面—佢哋７年級嗰陣返到去霍格華茲，仲參與霍格華茲大戰。

喺《哈利波特系列電影》裡面，芭蒂係葛萊分多學院嘅學生，而芭瑪就係雷文克勞學院嘅學生。呢個姓氏同佢哋嘅外貌都暗示住佢哋兩個都係有印度血統嘅後裔。巴堤係印度馬哈拉施特拉邦嘅１個常見馬拉提語姓氏。呢個名嘅意思係「山嘅女兒」，呢個係源自印度教女神—生育女神之稱嘅帕爾瓦蒂；而喺梵文詞語入面係蓮花嘅意思，嗰個係印度教女神—繁榮女神—拉克什米嘅第２個叫法。佢哋兩個喺埋一齊就構成咗印度教女神三位一體嘅一部分。

### 丁·湯瑪斯
****係同哈利同齡嘅葛萊分多學院學生，亦都係西莫·斐尼干嘅老死。佢係個混血嘅學生—佢老豆係個純血巫師，而阿媽係個麻瓜，不過佢對自己嘅血統保密。湯瑪斯嘅老豆喺佢仲係好細嗰陣就離開咗佢屋企人嚟保護佢哋唔好受食死人嘅傷害，仲因為唔肯加入對方嗰陣被殺。丁跟住之後由阿媽同後父湊大，佢仲有幾個同父異母嘅細佬妹。比起魁地奇，丁最初更加鍾意足球，佢宿舍裡面有張韋斯咸足球會嘅海報。丁喺《神秘的魔法石》嘅原稿入面叫做「」，羅琳喺編輯要求減少章節長度之後，佢喺英國版嘅小說入面被省略咗對佢身體嘅形容（例如「一個高過榮恩嘅黑人男仔」），但係佢淨係收錄喺美國版入面。丁·湯瑪斯嘅背景故事最初喺《消失的密室》裡面做過擴展，不過由於冇辦法將佢融入去故事情節裡面，所以羅琳最後就將佢刪走咗。

丁喺《鳳凰會的密令》裡面加入咗鄧不利多的軍隊，仲當哈利同鄧不利多堅持話佛地魔已經返咗嚟嗰陣，佢都依然信佢哋兩個所講嘅嘢；不過當哈利同西莫因為《預言家日報》關於哈利作故仔嘅指控而嘈得好勁嗰陣，丁唔肯偏袒任何一邊。喺嗰個學期完結嗰陣，佢開始見到金妮·衛斯理，佢哋兩個仲喺《混血王子的背叛》入面約會，不過金妮覺得丁成日喺度咄咄逼人同埋過份保護，咁樣搞到佢哋鬧交嚟結束佢哋兩個嘅關係。佢後來喺凱蒂·貝爾住院嗰陣臨時填補咗貝爾喺葛來分多魁地奇球隊嘅空缺。丁嘅角色喺《死神的聖物》入面得到擴展，由於丁證明唔到自己實際上係個混血巫師，所以佢並冇返到去霍格華茲，而係繼續逃離魔法部，因為佢哋正喺度按照佛地魔嘅命令圍捕麻瓜出身者。哈利、榮恩同妙麗喺執行任務嗰陣第１次撞到佢，佢哋３個偷聽到佢同其他逃亡者—、嘅對話，仲有妖精同埋。好快就對呢班人惡毒噉去襲擊。丁同埋拉環係唯一嘅倖存者，佢同哈利、榮恩仲有妙麗一齊畀佢哋捉到仲被帶到去馬份莊園。佢哋都畀多比救咗，仲送咗去比爾同花兒喺貝殼居嘅屋企嚟尋求保護。

丁喺小說嘅結尾入面返到去霍格華茲仲參與咗霍格華茲大戰，佢同芭蒂·巴堤一齊去對抗安東寧·杜魯哈。

## 迴響同意義
呢個小組已經被分析做一個轉喻，仲作為學生行動主義同鼓舞人心嘅教育實踐嘅一個虛構例子。

## 現實世界嘅影響
鄧不利多的軍隊嘅目標啟發咗作為《哈利波特》粉絲嘅演員兼喜劇演員，佢創建咗一個叫做「」嘅組織，嚟突出蘇丹嘅危機同社會唔平等。史萊克喺１次訪問入面，佢將哈利同鄧不利多的軍隊攞嚟同達爾富爾做比較，佢話：「魔法部同巫師世界主流新聞來源嘅《預言家日報》都否認佛地魔已經返咗嚟仲捲土重來，邪惡仲喺度醞釀緊，哈利同佢嘅地下反抗組織—鄧不利多的軍隊同成年人組織鳳凰會合作，嚟喚醒世界進入和平嘅時代。」

## 參考資料